ddrg/super_eurlex huggingface dataset:
Official Journal L 171 , 10/07/1996 P. 0001 - 0002



Padomes Regula (EK) Nr. 1323/96 (1996. gada 26. jūnijs), ar ko groza Regulu (EEK) Nr. 1784/77 par apiņu sertifikāciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju1 un jo īpaši tās 2. panta 4. punktu, ņemot vērā Komisijas priekšlikumu, tā kā Padomes Regula (EEK) Nr. 1784/772 precizē posmu, kurā jāveic sertifikācija, un paredz nosacījumus, ar kādiem var veikt apiņu produktu turpmāku pārstrādi; tā kā bijušajā Vācijas Demokrātiskajā Republikā apiņu apstrāde pēc novākšanas tradicionāli atšķiras no attiecīgā procesa citās Kopienas vietās tādā ziņā, ka daudzās saimniecībās, kas audzē apiņus, apiņu rogu tīrīšana un sākotnējā žāvēšana notiek vienlaikus ar malšanu un granulēšanu, jo esošās iekārtas neļauj nodalīt abus posmus; tā kā šī procedūra tomēr neatbilst Kopienas tiesību aktiem, kas paredz sertifikāciju pirms jebkuras pārstrādes; tā kā, lai ražotāji varētu sadalīt savu jauno ieguldījumu piemērotā laika posmā, Regula (EEK) Nr. 1784/77 noteica pārejas periodu, kas ir ilgāks par to, ko paredzēja Komisijas 1991. gada 26. jūlija Regula (EEK) Nr. 2239/91 par pārejas pasākumiem, ko piemēro apiņu nozarē pēc Vācijas apvienošanas3 un kas beidzās 1992. gada 31. decembrī; tā kā līdz 1995. gada 31. decembrim situācija dažās saimniecībās nebija noregulēta; tā kā minētais izņēmuma stāvoklis tāpēc būtu jāpagarina uz vienu gadu, un atbilstīgi būtu jāgroza attiecīgo saimniecību saraksts, IR PIEŅĒMUSI ŠO REGULU. 1. pants Ar šo Regulu (EEK) Nr. 1784/77 groza šādi: 1. Regulas 1. panta 3. punkta otrajā daļā "1995. gada 31. decembri" aizstāj ar "1996. gada 31. decembri". 2. Pielikumu aizstāj ar šīs regulas pielikumu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 26. jūnijā Padomes vārdā priekšsēdētājs M. Pinto PIELIKUMS "PIELIKUMS Saimniecības, kurās sertifikāciju var veikt pēc granulēšanas: SAKSIJAS-ANHALTES ZEME: Aihenbārlēbene (iepriekš - Irlēbene) Ostervedingena Blūmenberga (iepriekš - Langenvedingene) TĪRINGENES ZEME: Kuclēbene (iepriekš - Bādtenšteta) Heringene Kindelbrike Fogelsberga (iepriekš - Grosbrembaha) Grosenēriha Hoenebra" 1 OV L 175, 4.8.1971., 1. lpp. Regulā jaunākie grozījumi izdarīti ar Regulu (EK) Nr. 3290/94 (OV L 349, 31.12.1994., 105. lpp.). 2 OV L 200, 8.8.1977., 1. lpp. Regulā jaunākie grozījumi izdarīti ar 1994. gada Iestāšanās aktu. 3 OV L 204, 27.7.1991., 14. lpp.
Oficiālais Vēstnesis L 154 , 12/06/1997 Lpp. 0021 - 0021



Komisijas Regula (EK) Nr. 1056/97 (1997. gada 11. jūnijs), ar kuru tehnikas attīstībai pielāgo Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 20. decembra Regulu (EEK) Nr. 3821/85 par reģistrācijas kontrolierīcēm, ko izmanto autotransportā [1], kurā jaunākie grozījumi izdarīti ar Komisijas Regulu (EK) Nr. 2479/95 [2], un jo īpaši tās 17. pantu, tā kā jānovērš krāpšanas iespējas, autotransportā lietojot elektroniskās reģistrācijas kontrolierīces; tā kā Regulā (EK) Nr. 2479/95 noteikts, ka obligāti jāaizsargā kabeļi reģistrācijas kontrolierīces savienošanai ar devēju gadījumos, kad līdzvērtīga aizsardzība pret datu viltošanu netiek nodrošināta ar citiem līdzekļiem (piemēram, tādu elektroniskās uzraudzības paņēmienu kā signāla kodēšana); tā kā par viengabala savienojumiem tiek uzskatīti tādi savienojumi, ko veido plombēti pieslēgumi; tā kā no 1996. gada 1. janvāra visos jaunajos ekspluatācijā pirmoreiz nodotajos transporta līdzekļos uzstādītajām reģistrācijas kontrolierīcēm jāatbilst pašreizējai regulai; tā kā nozarē un mehānisko transportlīdzekļu ražotājiem radušās nopietnas grūtības, uzstādot bruņu kabeļus M1 un N1 kategorijas transportlīdzekļos, kuros ātruma un nobrauktā attāluma impulsus ģenerē integrēti devēji vai arī ABS devēji; tā kā šiem devējiem nav paredzēts izmantot bruņu kabeli; tā kā jāpieļauj, ka bruņu kabelis nav obligāti jālieto devēja un adaptera savienošanai, bet tas ir obligāti izmantojams tikai adaptera un reģistrācijas kontrolierīces savienojumam; tā kā tāpēc jāizdara attiecīgi regulas grozījumi: tā kā šajā regulā noteiktie pasākumi atbilst komitejas atzinumam, kura izveidota Regulas (EEK) Nr. 3821/85 pielāgošanai tehnikas attīstībai, IR PIEŅĒMUSI ŠO REGULU. 1. pants Regulas (EEK) Nr. 3821/85 I pielikuma V nodaļas 5. punktam pievieno šādas daļas: "Šā punkta piemērošanas vajadzībām M1 un N1 kategorijas transportlīdzekļi ir transportlīdzekļi, kas definēti Padomes Direktīvas 70/156/EEK [3] II pielikuma A daļā. Transportlīdzekļiem, kam saskaņā ar minēto regulu uzstādīts tahogrāfs un kam nav paredzēts uzstādīt bruņu kabeli nobrauktā attāluma un ātruma devēja savienošanai ar reģistrācijas kontrolierīci, adapteris jāuzstāda iespējami tuvu nobrauktā attālumu un ātruma devējiem. Bruņu kabeli uzstāda adaptera savienošanai ar reģistrācijas kontrolierīci." 2. pants Šī regula stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 11. jūnijā Komisijas vārdā — Komisijas loceklis Neil Kinnock [1] OV L 370, 31.12.1985., 8. lpp. [2] OV L 256, 26.10.1995., 8. lpp. [3] OV L 42, 23.2.1970., 1. lpp. --------------------------------------------------
Oficiālais Vēstnesis L 174 , 02/07/1997 Lpp. 0007 - 0007



Padomes Regula (EEK) Nr. 1256/97 (1997. gada 25. jūnijs), ar kuru groza Regulu Nr. 79/65/EEK, ar ko izveido tīklu grāmatvedības datu vākšanai par ienākumiem un saimniecisko darbību lauku saimniecībās Eiropas Ekonomikas kopienā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Padomes 1965. gada 15. jūnija Regulā Nr. 79/65/EEK, kas izveido tīklu grāmatvedības datu vākšanai par ienākumiem un saimniecisko darbību lauku saimniecībās Eiropas Ekonomikas kopienā [3], noteikti daži ierobežojumi attiecībā uz lauku saimniecību grāmatvedības datu un citas, īstenojot šo regulu, iegūtas individuālas informācijas izmantošanu; tā kā, ņemot vērā to, ka lauksaimnieka sniegto informāciju ir iespējams izmantot tādiem nolūkiem, kas minētajā regulā nav paredzēti, būtu jāpastiprina šīs informācijas neatļautas lietošanas aizliegums; tā kā tādēļ minētā regula būtu jāgroza, IR PIEŅĒMUSI ŠO REGULU. 1. pants Regulas Nr. 79/65/EEK 15. panta 1. punktu aizstāj ar šo: "1. Individuālos grāmatvedības datus un citu individuālu informāciju, kas iegūta, īstenojot šo regulu, ir aizliegts izmantot nodokļu uzlikšanas nolūkiem, kā arī to atklāt un izmantot tādiem nolūkiem, kas nav paredzēti 1. pantā." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1997. gada 25. jūnijā Padomes vārdā — priekšsēdētājs J. Van Aartsen [1] OV C 127, 24.4.1997., 15. lpp. [2] OV C 167, 2.6.1997. [3] OV 109, 23.6.1965., 1859./65. lpp. Regulā jaunākie grozījumi izdarīti ar Regulu (EK) Nr. 2801/95 (OV L 291, 6.12.1995., 3. lpp.). --------------------------------------------------
Oficiālais Vēstnesis L 108 , 25/04/1997 Lpp. 0047 - 0047



Komisijas Regula (EK) Nr. 738/97 (1997. gada 24. aprīlis), ar kuru nosaka pagaidu atkāpes no Regulas (EK) Nr. 1445/95 par importa un eksporta licenču piemērošanas noteikumiem liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2222/96 [2], un jo īpaši tās 9. un 13. pantu, tā kā 10. panta 1. punktā Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu gaļas nozarē un ar ko atceļ Regulu (EEK) Nr. 2377/80 [3], kurā jaunākie grozījumi izdarīti ar Regulu (EK) Nr. 266/97 [4], paredzēts, ka eksporta licences jāizsniedz piektajā darba dienā pēc pieteikuma iesniegšanas dienas ar noteikumu, ka starplaikā Komisija nav veikusi nekādu konkrētu rīcību; tā kā, ņemot vērā nelielo daudzumu, kurš līdz 1997. gada 30. jūnijam tiek piedāvāts un par kuru var izsniegt licences, un nedaudzo dienu skaitu, kurās var publicēt Oficiālo Vēstnesi pirmajās desmit 1997. gada maija dienās, piecu dienu apdomas laiks ir pārāk īss, lai nodrošinātu nevainojamu tirgus vadību, un pagaidām tas būtu jāpagarina līdz sešām dienām; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 1445/95 10. panta 1. punkta licenču pieteikumus, kas iesniegti no 1997. gada 28. aprīļa līdz 7. maijam, izsniedz sestajā darba dienā pēc pieteikuma iesniegšanas dienas ar noteikumu, ka starplaikā Komisija nav veikusi nekādu konkrētu rīcību, kas minēta šā panta 2. punktā. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 24. aprīlī Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 296, 21.11.1996., 50. lpp. [3] OV L 143, 27.6.1995., 35. lpp. [4] OV L 45, 15.2.1997., 1. lpp. --------------------------------------------------
LABOJUMS
Padomes Regulai (EK) Nr. 974/98 (1998. gada 3. maijs) par euro ievie šanu
(Eiropas Savienības Oficiālais Vēstnesis L 139, 11.5.1998., 1. lpp.)
(Īpašais izd. latvie šu valodā, 10. nodaļa, 1. sējums, 111. lpp.)
Regulas nosaukumā un visā tekstā terminu “eiro ”aizstāj ar terminu “euro ”.10/3. sēj. 427 Eiropas Savienības Oficiālais Vēstnesis LV
Oficiālais Vēstnesis L 184 , 27/06/1998 Lpp. 0001 - 0001



Padomes Regula (EK) Nr. 1340/98 (1998. gada 24. jūnijs), ar ko groza Regulu (EK) Nr. 3290/94 par korekcijām un pagaidu pasākumiem, kas vajadzīgi lauksaimniecības nozarē, lai īstenotu daudzpusējo tirdzniecības sarunu Urugvajas kārtā noslēgtos nolīgumus EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1994. gada 22. decembra Regulu (EK) Nr. 3290/94 par korekcijām un pagaidu pasākumiem, kas vajadzīgi lauksaimniecības nozarē, lai īstenotu daudzpusējo tirdzniecības sarunu Urugvajas kārtā noslēgtos nolīgumus [1], un jo īpaši tās 3. panta 2. punktu, ņemot vērā Komisijas priekšlikumu, tā kā ar Regulas (EK) Nr. 3290/94 3. pantu Komisija ir pilnvarota pieņemt pasākumus, kas vajadzīgi, lai atvieglotu pāreju no režīma, kas pastāvēja pirms sarunu Urugvajas kārtas rezultātu īstenošanas, uz to režīmu, kas rodas no iepriekš minētajā regulā paredzētajiem lauksaimniecības tiesību aktu grozījumiem; tā kā tādus pagaidu pasākumus var pieņemt tikai līdz 1998. gada 30. jūnijam, un pēc minētā datuma tos nedrīkst piemērot; tā kā ir atklājies, ka dažus jautājumus, ko pašlaik regulē pagaidu pasākumi, nevarēs līdz iepriekš minētajam datumam nokārtot līdz galam; tā kā tādi jautājumi jo īpaši attiecas uz dažiem nolīgumiem, kas noslēgti ar trešām valstīm; tā kā tādēļ par vienu gadu jāpagarina laikposms, kurā Komisija var pieņemt pagaidu pasākumus, IR PIEŅĒMUSI ŠO REGULU. 1. pants Regulas (EK) Nr. 3290/94 3. panta 2. punktā datumu "1998. gada 30. jūnijs" aizstāj ar "1999. gada 30. jūnijs". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Luksemburgā, 1998. gada 24. jūnijā Padomes vārdā — priekšsēdētājs J. Cunningham [1] OV L 349, 31.12.1994., 105. lpp. Regulā grozījumi izdarīti ar Regulu (EK) Nr. 1161/97 (OV L 169, 27.6.1997., 1. lpp.). --------------------------------------------------
Oficiālais Vēstnesis L 308 , 18/11/1998 Lpp. 0003 - 0003



Padomes Regula (EK) Nr. 2469/98 (1998. gada 9. novembris) par Nolīguma starp Eiropas Kopienu un Gabonas Republiku par zveju pie Gabonas krastiem noslēgšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, saistībā ar 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Kopiena un Gabonas Republika ir apspriedušas un parafējušas Nolīgumu par zveju, kas nodrošina Kopienas zvejniekiem zvejas iespējas ūdeņos, uz kuriem attiecas Gabonas Republikas suverenitāte vai jurisdikcija; tā kā minētā nolīguma apstiprināšana ir Kopienas interesēs; tā kā metodi zvejas iespēju piešķiršanai starp dalībvalstīm būtu jānosaka, pamatojoties uz tradicionālo zvejas iespēju piešķiršanu, IR PIEŅĒMUSI ŠO REGULU. 1. pants Ar šo Kopienas vārdā tiek apstiprināts Nolīgums starp Eiropas Kopienu un Gabonas Republiku par zveju pie Gabonas krastiem. Nolīguma teksts ir pievienots šai regulai. 2. pants Zvejas iespējas, kas fiksētas protokolā un nolīgumā, starp dalībvalstīm sadala šādi: a) tunzivju seineri: Spānijai: | 22 kuģi; | Francijai: | 20 kuģi; | b) virsmas āķu jedu zvejas kuģi: Spānijai: | 28 kuģi; | Portugālei: | 5 kuģi. | Ja licences pieteikums no šīm dalībvalstīm neizsmeļ visas protokolā noteiktās zvejas iespējas, tad Kopiena var izskatīt licences pieteikumus no jebkuras citas dalībvalsts. 3. pants Ar šo Padomes priekšsēdētājs ir pilnvarots nozīmēt pilnvarotās personas nolīguma parakstīšanai, lai tas kļūtu saistošs Kopienai. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 9. novembrī Padomes vārdā — priekšsēdētājs J. Farnleitner [1] OV C 240, 31.7.1998., 7. lpp. [2] OV C 313, 12.10.1998. --------------------------------------------------
Oficiālais Vēstnesis L 320 , 28/11/1998 Lpp. 0027 - 0027



Komisijas Regula (EK) Nr. 2559/98 (1998. gada 27. novembris) par spirta pilnīgas denaturācijas procedūru savstarpēju atzīšanu, lai panāktu atbrīvošanu no akcīzes nodokļa EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 19. oktobra Direktīvu 92/83/EEK par akcīzes nodokļu saskaņošanu spirtam un alkoholiskajiem dzērieniem [1], un jo īpaši tās 27. panta 4. punktu, ņemot vērā Padomes 1992. gada 25. februāra Direktīvu 92/12/EEK par vispārēju režīmu akcīzes precēm un par šādu preču turēšanu, apriti un uzraudzību [2], kurā jaunākie grozījumi izdarīti ar Direktīvu 96/99/EK [3], un jo īpaši tās 24. pantu, ņemot vērā Komisijas 1993. gada 22. novembra Regulu (EK) Nr. 3199/93 par spirta pilnīgas denaturācijas procedūru savstarpēju atzīšanu, lai panāktu atbrīvošanu no akcīzes nodokļa [4], kurā grozījumi izdarīti ar Regulu (EK) Nr. 2546/95 [5], ņemot vērā Akcīzes nodokļa komitejas atzinumu, tā kā, ņemot vērā Direktīvas 92/83/EEK 27. panta 1. punkta a) apakšpunktu, dalībvalstīm ir jāatbrīvo no akcīzes nodokļa spirts, kas ir pilnīgi denaturēts saskaņā ar kādas dalībvalsts prasībām, ar nosacījumu, ka šīs prasības ir attiecīgi paziņotas un apstiprinātas saskaņā ar minētā panta 3. un 4. punktā izklāstītajiem nosacījumiem; tā kā Itālija ir paziņojusi par grozījumu attiecībā uz denaturātu, kas ir atļauts ar Regulu (EK) Nr. 3199/93, IR PIEŅĒMUSI ŠO REGULU. 1. pants "Itālija Denaturējamam etilspirtam ir jāsatur vismaz 90 tilpuma % bezūdens etilspirta. Uz hektolitru bezūdens etilspirta pievieno: - 125 gramus tiofēna, - 0,8 gramus denatonija benzoāta, - 3 gramus CI reaktīvā sarkanā 24 ūdens šķīduma ar koncentrāciju 25 masas %, - 2 litrus metiletilketona." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 27. novembrī Komisijas vārdā — Komisijas loceklis Mario Monti [1] OV L 316, 31.10.1992., 21. lpp. [2] OV L 76, 23.3.1992., 1. lpp. [3] OV L 8, 11.1.1997., 12. lpp. [4] OV L 288, 23.11.1993., 12. lpp. [5] OV L 260, 31.10.1995., 45. lpp. --------------------------------------------------
Oficiālais Vēstnesis L 105 , 04/04/1998 Lpp. 0007 - 0007



Komisijas Regula (EK) Nr. 759/98 (1998. gada 3. aprīlī), ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju, kurā jaunākie grozījumi izdarīti ar Regulu (EK) Nr. 2634/97, un jo īpaši tās 9. un 13. pantu, tā kā 7. pants Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē un Regulas (EEK) Nr. 2377/80 atcelšanu, kurā jaunākie grozījumi izdarīti ar Regulu (EK) Nr. 260/98, paredz, ka eksporta licences ir jāizsniedz par visiem produktiem, kas eksportēti no 1998. gada 2. janvāra; tā kā 5. panta 1. punkts Komisijas 1988. gada 16. novembra Regulā (EEK) Nr. 3719/88, ar ko nosaka sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem, kurā jaunākie grozījumi izdarīti ar Regulu (EK) Nr. 1404/97, paredz, ka attiecībā uz produktiem, kuriem nepiemēro kompensāciju, un daudzumiem, kuriem drošības nauda jebkurai licencei nav pārsniegusi ECU 5, eksporta licence nav nepieciešama; tā kā attiecībā uz liellopu un teļa gaļu šis ierobežojums ECU 5 atbilst vienam dzīvniekam vai 200 kg gaļas; tā kā ir izrādījies, ka jo īpaši dažām tradicionālām pārrobežu tirdzniecības plūsmām šis ierobežojums ir pārāk zems; tā kā lai šo summu palielinātu līdz ECU 60, būtu attiecīgi jāparedz atkāpe no Regulas (EEK) Nr. 3719/88; tā kā šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EK) Nr. 1445/95 7. pantam pievieno šādu punktu: "Tomēr neatkarīgi no Regulas (EEK) Nr. 3719/88 5. panta 1. punkta ceturtā ievilkuma eksporta licence nav nepieciešama produktiem, uz kuriem attiecas 8. panta 2. punkta otrais ievilkums, tādos daudzumos, kad drošības nauda par jebkuru licenci nepārsniedz ECU 60. Ja licence ir izsniegta par vienu dzīvnieku un ja summa ECU 60 neatbilst veselam skaitam dzīvnieku, tad uzskata, ka drošības nauda atbilst nākamajam lielākajam veselam skaitam dzīvnieku." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 3. aprīlī Komisijas vārdā — Komisijas loceklis Franz Fischler --------------------------------------------------
Oficiālais Vēstnesis L 293 , 31/10/1998 Lpp. 0049 - 0049



Komisijas Regula (EK) Nr. 2365/98 (1998. gada 30. oktobris), ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1633/98 [2], un jo īpaši tās 9. panta 2. punktu, tā kā 12.a pants Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē un ar kuru atceļ Regulu (EEK) Nr. 2377/80 [3], kurā jaunākie grozījumi izdarīti ar Regulu (EK) Nr. 759/98 [4], paredz sīki izstrādātus noteikumus attiecībā uz licencēm attiecībā uz dažiem produktiem, kuri jāeksportē uz Kanādu; tā kā šie noteikumi jo īpaši paredz ikmēneša eksporta licenču pieprasīšanu un izsniegšanu; tā kā no pieredzes zināms, ka šāda periodiska sistēma vairs nav nepieciešama; tā kā Regula (EK) Nr. 1445/95 būtu atbilstīgi jāgroza; tā kā šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1445/95 12.a pantu groza šādi: 1. Svītro 6. punktu. 2. Panta 7. punktu aizstāj ar šādu tekstu: "7. Ne vēlāk kā trīs darba dienu laikā pēc licenču pieprasījumu iesniegšanas dalībvalstis nosūta Komisijai pretendentu sarakstu un produktu daudzumu, par kuriem iesniegti pieprasījumi, uzskaitījumu."; 3. Panta 8. punktu aizstāj ar šādu tekstu: "8. Ja daudzumi, par kuriem pieprasītas licences, pārsniedz pieejamos daudzumus, Komisija nosaka vienotu pieņemšanas procentu likmi, ko piemēro attiecībā uz pieprasītajiem daudzumiem."; 4. Panta 9. punktu aizstāj ar šādu tekstu: "9. Licences izsniedz desmitajā darba dienā pēc pieprasīšanas dienas." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1998. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 30. oktobrī Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 210, 28.7.1998., 17. lpp. [3] OV L 143, 27.6.1995., 35. lpp. [4] OV L 105, 4.4.1998., 7. lpp. --------------------------------------------------
Oficiālais Vēstnesis L 275 , 26/10/1999 Lpp. 0004 - 0004



Padomes Regula (EK) Nr. 2250/1999 (1999. gada 22. oktobris) par tarifu kvotu sviestam, kura izcelsme ir Jaunzēlandē EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu, ņemot vērā Komisijas priekšlikumu, tā kā: (1) Kopienas koncesijās, kas minētas nolīgumos, kuri noslēgti saskaņā ar daudzpusējo tirdzniecības sarunu Urugvajas raundu un iekļauti CXL sarakstā attiecībā uz Eiropas Kopienām, ietverta 76667 tonnu liela tarifu kvota sviestam, kura izcelsme ir Jaunzēlandē, kurš ražots ne mazāk kā sešas nedēļas iepriekš, kura tauku saturs ir vismaz 80 %, bet mazāks nekā 82 % no svara un kurš ražots tieši no piena vai krējuma; (2) ir apšaubīts, vai minētajā tarifu kvotā var ietvert sviestu, kas ražots Jaunzēlandē, izmantojot "Ammix" vai "Spreadable" sviesta maisījuma ražošanas procesu; (3) juridiskas noteiktības labad ieteicams norādīt, ka šādu sviestu, kas, neizmantojot uzglabātas izejvielas, ražots no piena vai krējuma, neizslēdz no tarifu kvotas, ja to ražo procesā, kurš var ietvert krējuma pārstrādi koncentrētos piena taukos un/vai šādu piena tauku frakcionēšanu, IR PIEŅĒMUSI ŠO REGULU. 1. pants Lai piemērotu tarifu kvotu attiecībā uz sviestu, kura izcelsme ir Jaunzēlandē, ar frāzi "ražots tieši no piena vai krējuma" saprot arī sviestu, kas, neizmantojot uzglabātas izejvielas, ražots no piena vai krējuma vienreizējā, autonomā un nepārtrauktā procesā, kurš var ietvert krējuma pārstrādi koncentrētos piena taukos un/vai šādu piena tauku frakcionēšanu. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1999. gada 22. oktobrī Padomes vārdā — priekšsēdētāja S. Mönkäre --------------------------------------------------